HMS «Sterlet» (N22)

HMS «Sterlet» var en britisk ubåt som tok del i andre verdenskrig.

Skipet, som tilhørte Royal Navy, ble sjøsatt den 22. september 1937. Den 8. april 1940 dro «Sterlet» for å patruljere Skagerrak og Norge under løytnant Gerard Henry Stacpoole Haward på 30 år. Den 12. april forsøkte skipet å angripe en konvoi på tre handelsskip og en destroyer uten hell. Dagen etterpå ble skipet gitt et nytt patruljeområde, og den 14. april torpederte «Sterlet» det tyske skoleskipet «Brummer», som hadde deltatt i invasjonen av Norge, noe som endte med å senke skipet dagen etter.Wrecksite.eu – Artikkel om Brummer Besøkt 21. mai 2015.

«Sterlets» videre skjebne er ukjent, og det antas at skipet ble senket av de tyske anti-ubåt-skipene «UJ-125», «UJ-126» og «UJ-128» den 18. april. Det spekuleres også om hun kan ha truffet en mine på vei hjem til England.

«Sterlet» er en av 12 båter som er nevnt i sangen «Twelve Little S-Boats»Defenceoftherealm.wordpress.com – utdrag av sangtekst  Besøkt 21. mai 2015.Young, Edward – One of Our Submarines (1952). s. 61, og har hittil vært det eneste skipet kalt «Sterlet» i den britiske marinen.
 Referanser 

Kategori:Britiske undervannsbåter
Kategori:Skip bygget i Storbritannia
Kategori:Skip fra 1937
Kategori:Skagerrak
Kategori:Artikler i sjøfart-prosjektet